Document ID: /roh_data/filtered/fineweb-2-filterrobots_roh.jsonl.gz/59238

Che dapli transparenza faschess bain a la politica, da quai èn persvas era las autras partidas dal Grischun. L'iniziativa na vulan però betg tuts sustegnair. Oravant tut la PLD è encunter. Els sajan da l'avis ch'i bastia da pretender la transparenza sin basa facultativa. En pli manegia il president da la PLD Bruno Claus che las donaziuns na sajan en Grischun betg uschè autas ch'ins haja da publitgar ellas.
L'Allianza dal Center preferiss era la varianta da la libra voluntad, tuttina pudessan els viver cun ina lescha da transparenza. Dal tuttafatg da l'avis sco ils Giuvens socialists è la verda. Ella sustegna l'idea d'ina lescha ed è era da l'avis ch'i na bastia betg da sperar sin la voluntad da las singulas partidas.
Ils iniziants han ussa temp in onn per ramassar 3'000 suttascripziuns per che l'iniziativa vegnia lura davant il pievel.